**ԱՐՁԱՆԱԳՐՈւԹՅՈւՆ**

**ԶԻՆԾԱՌԱՅՈՂՆԵՐԻ ԿՅԱՆՔԻՆ ԿԱՄ ԱՌՈՂՋՈՒԹՅԱՆԸ ՊԱՏՃԱՌՎԱԾ ՎՆԱՍՆԵՐԻ ՀԱՏՈՒՑՄԱՆ ՀԻՄՆԱԴՐԱՄԻ**

**ԱԿՏԻՎՆԵՐԻ ԵՎ ՊԱՐՏԱՎՈՐՈւԹՅՈւՆՆԵՐԻ ԿԱՌԱՎԱՐՄԱՆ ՀԱՆՁՆԱԺՈՂՈՎԻ ՆԻՍՏԻ**

**16.04.2018 թ. Թիվ 4**

***Նախագահում էր՝***

Վարուժան Ավետիքյան Զինծառայողների կյանքին կամ առողջությանը

 պատճառված վնասների հատուցման

հիմնադրամի տնօրեն, ակտիվների և պարտավորությունների կառավարման հանձնաժողովի անդամ

***Մասնակցում էին՝***

Նինա Աղայան Զինծառայողների կյանքին կամ առողջությանը

 պատճառված վնասների հատուցման

հիմնադրամի ակտիվների և պարտավորությունների կառավարման հանձնաժողովի անդամ, իրավաբան

Հայկանուշ Հակոբյան Զինծառայողների կյանքին կամ առողջությանը

 պատճառված վնասների հատուցման

հիմնադրամի ակտիվների և պարտավորությունների կառավարման հանձնաժողովի անդամ, հաշվապահ

Գայանե Արսենյան Զինծառայողների կյանքին կամ առողջությանը

 պատճառված վնասների հատուցման

հիմնադրամի ակտիվների և պարտավորությունների կառավարման հանձնաժողովի անդամ, պատասխանատու ակտուար

Նիստին մասնակցում էր նաև Զինծառայողների կյանքին կամ առողջությանը պատճառված վնասների հատուցման հիմնադրամի ներքին աուդիտ իրականացնող մարմնի անդամ Արտակ Բաղդասարյանը:

**Արձանագրել, որ սույն թվականի ապրիլի 16-ին կայացած՝ Զինծառայողների կյանքին կամ առողջությանը պատճառված վնասների հատուցման հիմնադրամի ակտիվների և պարտավորությունների կառավարման հանձնաժողովի նիստը իրավազոր է:**

**ՕՐԱԿԱՐԳ**

1. «Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» Հայաստանի Հանրապետության օրենքով նախատեսված հատուցման դեպքերի հետ կապված ՀՀ ՊՆ զինծառայողների սոցիալական պաշտպանության վարչությունից Խաչիկ Էդուարդի Գրիգորյանի, ինչպես նաև վերջինիս շահառուի վերաբերյալ ստացված փաթեթների ներկայացում, քննարկում
2. Վերը նշված հատուցման դեպքի մասով հատուցման գումարների վերաբերյալ որոշումների ընդունում

**Լ ս ե ց ի ն.**

**1.«Հայաստանի Հանրապետության պաշտպանության ժամանակ զինծառայողների կյանքին կամ առողջությանը պատճառված վնասների հատուցման մասին» Հայաստանի Հանրապետության օրենքով նախատեսված հատուցման դեպքերի հետ կապված ՀՀ ՊՆ զինծառայողների սոցիալական պաշտպանության վարչությունից Խաչիկ Էդուարդի Գրիգորյանի, ինչպես նաև վերջինիս շահառուի վերաբերյալ ստացված փաթեթների ներկայացում, քննարկում**

Զեկ. Նինա Աղայան

Արտահայտվեցին. Հայկանուշ Հակոբյան, Գայանե Արսենյան,

 Վարուժան Ավետիքյան

**Ո ր ո շ ե ց ի ն.**

 1.1. Արձանագրել, որ Հանձնաժողովի ուսումնասիրմանն էին ներկայացվել Օրենքով նախատեսված հատուցման դեպքի հետ կապված՝ ՀՀ պաշտպանության նախարարության զինծառայողների սոցիալական պաշտպանության վարչությունից Խաչիկ Էդուարդի Գրիգորյանի վերաբերյալ ստացված փաթեթները, մասնավորապես ներքոհիշյալ փաստաթղթերը.

**Պայմանագրային զինծառայող, լեյտենանտ Խաչիկ Էդուարդի Գրիգորյան**

* Խաչիկ Էդուարդի Գրիգորյանի ծննդյան վկայականի, անձնագրի պատճենները,
* 18 տարեկանից բարձր անձանց բժշկասոցիալական փորձաքննության թիվ 028571 որոշման ձև,
* ՀՀ ՊՆ կենտրոնական ռազմաբժշկական հանձնաժողովի 15.01.2018 թ. թիվ ՊՆ 89 որոշումը,
* ՀՀ ՊՆ ԶՍՊ վարչության պետին հասցեագրված՝ Զինծառայողի կյանքին պատճառված վնասի դիմաց հատուցում ստանալու դիմում և հատուցման գումարը ստանալու իրավունք ունեցող անձանց շահառուի ցանկը,
* Բնակչության պետական ռեգիստրում հաշվառման մասին տեղեկանքը,
* ՀՀ քննչական կոմիտեի զինվորական քննչական գլխավոր վարչությունից տեղեկանք՝ տվյալ դեպքի առթիվ քրեական գործի հարուցված լինելու և նախաքննության կատարման մասին,
* ՊԲ 33651 զորամասից ստացված տեղեկանք՝ դեպքի նկարագրության, տեղի, վայրի և այլ հանգամանքների վերաբերյալ:

**Լ ս ե ց ի ն.**

**2.Վերը նշված հատուցման դեպքի մասով հատուցման գումարների վերաբերյալ որոշումների ընդունում**

***Զեկուցող՝ Վարուժան Ավետիքյան***

Արտահայտվեցին. Գայանե Արսենյան, Նինա Աղայան,

 Հայկանուշ Հակոբյան, Վարուժան Ավետիքյան

**Ո ր ո շ ե ց ի ն.**

 2.1. Հիմք ընդունելով Օրենքի 4-րդ և 5-րդ հոդվածները, Զինծառայողների կյանքին կամ առողջությանը պատճառված վնասների հատուցման հիմնադրամի հոգաբարձուների խորհրդի 02.03.2017 թ. թիվ 5 որոշմամբ հաստատված «Ակտիվների և պարտավորությունների կառավարման հանձնաժողովի կազմման և գործունեության կարգի» 10.3-րդ կետը, Զինծառայողների կյանքին կամ առողջությանը պատճառված վնասների հատուցման հիմնադրամի խորհրդի 02.03.2017թ. թիվ 9 որոշմամբ հաստատված «Հատուցման գումարների վճարման կարգը», ուսումնասիրելով ՀՀ պաշտպանության նախարարության զինծառայողների սոցիալական պաշտպանության 13.04.2018 թ. ստացված փաստաթղթերը՝ երկրորդ խմբի հաշմանդամ, լեյտենանտ Խաչիկ Էդուարդի Գրիգորյանին վճարել Oրենքով սահմանված հատուցման գումարը՝ 53 մլն ՀՀ դրամը՝ վճարելով 5 մլն ՀՀ դրամը` միանվագ, իսկ մնացած գումարը՝ ամսական 200.000 ՀՀ դրամի չափով, 20 տարվա ընթացքում:

 Հաշվի առնելով նաև այն հանգամանքը, որ շահառու, երկրորդ խմբի հաշմանդամ, լեյտենանտ Խաչիկ Էդուարդի Գրիգորյանը հատուցման դեպքը տեղի ունենալու օրվա դրությամբ ունի երեք 18 տարին չլրացած երեխաներ, ապա սույն արձանագրության 2.1 կետով սահմանված ամսական գումարին ավելացվում է նաև ամսական լրացուցիչ 100.000 ՀՀ դրամ գումար: Նշված լրացուցիչ գումարի վճարումը կատարել մինչև շահառուի երեխաներից առնվազն մեկի չափահաս դառնալը:

 Այսպիսով, 2.1 կետում նշված ամսական և լրացուցիչ ամսական վճարումների կատարումը սկսել սույն թվականի մարտ ամսվանից և սույն որոշումն ուժի մեջ մտնելուց հետո 3-օրյա ժամկետում վերջինիս փոխանցել սույն թվականի մարտ, ապրիլ ամիսների համար սահմանված վճարները (400.000) և մարտ, ապրիլ ամիսների համար սահմանված լրացուցիչ վճարները (200.000)՝ ընդամենը 600.000 ՀՀ դրամ գումարի չափով:

 2.2. Հանձնարարել հանձնաժողովի անդամներին՝ երկրորդ խմբի հաշմանդամ Խաչիկ Էդուարդի Գրիգորյանի հաշմանդամության սահմանված ժամկետի՝ 01.03.2019 թ. ավարտից 3 ամիս առաջ սկսել հատուցման իրավունքի գործի վերանայման գործընթացը:

 2.3. Հանձնարարել Հանձնաժողովի անդամ, իրավաբան Նինա Աղայանին՝ ՍիԲիԷյնեթ համակարգչային ցանցով հանձնարարական ձևակերպել Օրենքի համաձայն հատուցման շահառուի բանկային սպասարկում իրականացնող «Արցախբանկ» ՓԲԸ-ին՝ ապահովելու շահառուի անունով բանկային հաշիվների բացումը՝ հատուցման գումարները փոխանցելու նպատակով:

 2.4. Հանձնարարել Հանձնաժողովի անդամ, հաշվապահ Հայկանուշ Հակոբյանին՝ «Արցախբանկ» ՓԲԸ կողմից շահառուի անունով բանկային հաշվի բացումից հետո, սահմանված կարգով և ժամկետներում ապահովել սույն արձանագրության 2.1 կետում նշված շահառուին հատուցման գումարի միանվագ, ինչպես նաև ամսական հավասարաչափ վճարումների փոխանցումը, ընդ որում, նշված շահառուի գծով ամսական վճարումները կատարել ամսվա երկրորդ կեսի՝ յուրաքանչյուր ամսվա 20-ի վճարումների հետ:

2.5. Հանձնարարել Հանձնաժողովի անդամ, իրավաբան Նինա Աղայանին՝ շահառուին տեղեկացնել Հանձնաժողովի կայացրած որոշումների մասին:

**Հանձնաժողովի նախագահ՝ Վարուժան Ավետիքյան**

**Հանձնաժողովի անդամներ՝**

Հայկանուշ Հակոբյան

Գայանե Արսենյան

Նինա Աղայան